માથાના વધેલા વાળ એ ખરેખર તો શરીરનો ડેડ પાર્ટ છે, પણ તેની કાળજી રાખવામાં ન આવે તો વાળની બ્રાઈટનેસ ઓછી થઈ જાય છે અથવા તો વાળ અકાળે ખરવા લાગે છે. સામાન્ય રીતે વાળને કલર કરો તો હેરવોશ કર્યા બાદ તેને કન્ડિશનર કરવું તેમજ હેર સીરમનો ઉપયોગ પણ કરવો, જેથી વાળ ખરાબ થાય નહીં અને વાળ પર કરવામાં આવેલો કલર લાંબા સમય સુધી ટકી રહે. હંમેશાં માઈલ્ડ શેમ્પૂનો જ ઉપયોગ કરવો અને પાણીથી સારા પ્રમાણમાં ધોવા. વાળને અઠવાડિયામાં ત્રણથી ચાર વાર જ ધોવાનું રાખો. રેગ્યુલર હેર ઓઈલ કરો. તડકામાં નીકળવાનું થાય ત્યારે વાળને દુપટ્ટાથી કવર કરી લો. શક્ય તેટલો હેર ડ્રાયરનો ઉપયોગ કરવાનું ટાળવું તેમજ પાણી પુષ્કળ પ્રમાણમાં પીવું.